In elke episode kielie duiwel se vurk jou . . . | Netwerk24
The Twilight Zone ****
Met Jordan Peele en David Epstein.
Skeppers: Simon Kinberg en Jordan Peele
“Whoo-hoo!” – soos ekstatiese jonges hul vriende of familielede op verhoë toejuig nog voordat hulle ’n noot gesing het – hierdie herskepping van ’n rillervriendelike klassieke TV-reeks uit die 1950’s verdien wolwefluite van bewondering. Die stories is so slim soos ’n sportmotor se seepgladde bedrading, en elke episode bewandel ’n vars kronkelpaadjie na die verderf. Die ompad na ’n knaleffekslot moet eers deur ’n vallei vol brandnetels en outjies met skerp vurke wandel voordat jy weer kan fluit. Gehore sal met elke nuwe episode heerlik onthuts word. Dis die soort reeks wat jou laat bespiegel en daarna met gebuigde hoof laat Whats­App: “Jy moet dit sien, dude!”
Verdwaalde siele wat saam met die duiwel ruk en rol, sê les op in hierdie heerlik-onderhoudende televisiereeks. Dis met sorg gemaak, dit beïndruk met sy stories en is met ’n koel houding geregisseer. Jy sal dwaas wees om nie hierna te kyk nie. En probeer bietjie die einde voorspel!
Sondagaande op Showmax.
Meer oor: The Twilight Zone | David Epstein | Jordan Peele | Simon Kinberg | Televisiereeks